cyanic-selkie/wikianc huggingface dataset:
লিওনেল হেজেস
ব্যক্তিগত জীবন
১২ জানুয়ারি, ১৯৩৩ তারিখে মাত্র ৩২ বছর বয়সে ইনফ্লুয়েঞ্জায় আক্রান্ত হয়ে গ্লুচেস্টারশায়ারের চেল্টেনহাম এলাকায় লিওনেল হেজেসের দেহাবসান ঘটে।
শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত)
শ্রেষ্ঠ অভিনেতা বিভাগে জাতীয় চলচ্চিত্র পুরস্কার হল ভারতের বার্ষিক জাতীয় চলচ্চিত্র পুরস্কার অনুষ্ঠানে প্রদত্ত একটি সম্মাননা। পুরস্কারটির সরকারি নাম শ্রেষ্ঠ পুরস্কার বিভাগে রৌপ্যকমল পুরস্কার। ১৯৬৭ সাল থেকে ভারতীয় চলচ্চিত্রে মুখ্য ভূমিকায় শ্রেষ্ঠ অভিনয়ের জন্য অভিনেতাদের এই পুরস্কারটি দেওয়া হচ্ছে। ১৯৫৪ সালে যখন জাতীয় চলচ্চিত্র পুরস্কার অনুষ্ঠান শুরু হয়, তখন এটির নাম ছিল "রাষ্ট্রীয় চলচ্চিত্র পুরস্কার" (ইংরেজি: "State Awards for Films")। এই অনুষ্ঠানটি চলচ্চিত্র উৎসব অধিকরণের থেকেও পুরনো। ১৯৬৮ সালে রাষ্ট্রীয় পুরস্কার "শ্রেষ্ঠ অভিনেতা বিভাগে ভারত পুরস্কার" নামে স্বতন্ত্র পুরস্কার প্রবর্তন করে। ১৯৭৫ সালে পুরস্কারটির নাম পরিবর্তন করে রাখা হয় "শ্রেষ্ঠ অভিনেতা বিভাগে রৌপ্যকমল পুরস্কার"। বিগত ৪৫ বছরে যুগ্মভাবে ও একাধিকবার প্রাপ্ত বিজয়ীদের ধরে ভারত ৪০ জন অভিনেতাদের মোট ৫২টি "শ্রেষ্ঠ অভিনেতা" পুরস্কার প্রদান করেছে। ১৯৭৪ সাল পর্যন্ত জাতীয় চলচ্চিত্র পুরস্কারের প্রাপকেরা একটি ক্ষুদ্র মূর্তি ও একটি শংসাপত্র। ১৯৭৫ সাল থেকে প্রাপকদের পুরস্কার স্বরূপ একটি "রজত কমল" (রুপোর পদ্ম), শংসাপত্র ও একটি পুরস্কার মূল্য দেওয়া হয়।। }}
ভারতীয় চলচ্চিত্র শিল্প প্রায় ২০টি ভাষা ও উপভাষায় চলচ্চিত্র প্রযোজনা করলেও জাতীয় পুরস্কার-প্রাপ্ত অভিনেতা সাতটি প্রধান ভাষায় কাজ করেছেন: হিন্দি (বাইশটি পুরস্কার), মালয়ালম (তেরোটি পুরস্কার), তামিল (সাতটি পুরস্কার), বাংলা (পাঁচটি পুরস্কার), মারাঠি (তিনটি পুরস্কার), কন্নড় (তিনটি পুরস্কার) ও ইংরেজি (দু-টি পুরস্কার)।
বাংলা চলচ্চিত্র জগতের অভিনেতা উত্তমকুমার এই বিভাগে প্রথম জাতীয় পুরস্কার জয় করেন। অ্যান্টনি ফিরিঙ্গি ও চিড়িয়াখানা ছবি দু-টিতে অভিনয়ের জন্য ১৯৬৭ সালে ১৫শ জাতীয় চলচ্চিত্র পুরস্কার অনুষ্ঠানে তিনি এই পুরস্কারে সম্মানিত হন। ২০১৭ সালের হিসাব অনুসারে, অমিতাভ বচ্চন সর্বাধিকবার এই পুরস্কারে সম্মানিত হয়েছেন। তিনি মোট চারটি "শ্রেষ্ঠ অভিনেতা" পুরস্কার জয় করেন। তার পরই আছেন কমল হাসান ও মাম্মুট্টি। তারা তিনটি করে পুরস্কার জয় করেন। তার পর ছয় জন অভিনেতা—সঞ্জীব কুমার, ওম পুরি, নাসিরুদ্দিন শাহ, মিঠুন চক্রবর্তী, মোহনলাল ও অজয় দেবগণ দু-টি করে পুরস্কার পান। দু-জন অভিনেতা দু-টি ভাষায় অভিনয়ের জন্য জাতীয় চলচ্চিত্র পুরস্কার পান মিঠুন চক্রবর্তী (হিন্দি ও বাংলা) ও মাম্মুট্টি (মালয়ালম ও ইংরেজি)। ঋদ্ধি সেন বাংলা ছবি নগরকীর্তন-এ অভিনয়ের জন্য ৬৫তম জাতীয় চলচ্চিত্র পুরস্কার অনুষ্ঠানে "শ্রেষ্ঠ অভিনেতা" হিসেবে পুরস্কৃত হন। তিনি এই পুরস্কারের কনিষ্ঠতম প্রাপক। পুরস্কার গ্রহণের সময় তার বয়স ছিল ১৯ বছর। সাম্প্রতিক বিজয়ী আয়ুষ্মান খুরানা ও ভিকি কৌশল যথাক্রমে আন্ধাধুন ও উরি: দ্য সার্জিক্যাল স্ট্রাইক চলচ্চিত্রে অভিনয়ের জন্য ৬৬তম জাতীয় চলচ্চিত্র পুরস্কার আয়োজনে এই পুরস্কার লাভ করেন।
পুরস্কার
ডান|থাম্ব|120px|[[উত্তম কুমার এই বিভাগের প্রথম পুরস্কার বিজেতা।]] ডান|থাম্ব|120px|[[মিঠুন চক্রবর্তী তার প্রথম চলচ্চিত্রের জন্য ১৯৭৬ সালে এবং পরে ১৯৯২ সালে এই বিভাগে পুরস্কার লাভ করেন।]]
ডান|থাম্ব|120px|[[কমল হাসান ১৯৮২, ১৯৮৭, ও ১৯৯৬ সালে এই বিভাগে তিনবার পুরস্কার লাভ করেন।]] ডান|থাম্ব|120px|[[মামুট্টি এই বিভাগে ১৯৮৯, ১৯৯৩, ও ১৯৯৮ সালে তিনবার পুরস্কার লাভ করেন।]] ডান|থাম্ব|120px|[[অমিতাভ বচ্চন এই বিভাগে ১৯৯০, ২০০৫, ২০০৯, ও ২০১৫ সালে সর্বোচ্চ চারবার পুরস্কার লাভ করেন।]] ডান|থাম্ব|120px|[[অজয় দেবগন ১৯৯৮ ও ২০০২ সালে দুইবার এই পুরস্কার লাভ করেন।]] ডান|থাম্ব|120px|[[অক্ষয় কুমার ২০১৬ সালে রুস্তম ও এয়ারলিফট চলচ্চিত্রের জন্য এই পুরস্কার লাভ করেন।]]
মাহজা ইবনে সালেহ
মাহজা ইবনে সালেহ (مهجع بن صالح) ছিলেন ইসলামের নবি মুহাম্মদের একজন সাহাবি। তাঁকে বদর যুদ্ধের প্রথম শহীদ হিসেবে গণ্য করা হয়।
প্রারম্ভিক জীবন
মাহজা ইয়েমেনে জন্মগ্রহণ করেন। তার পিতার নাম সালেহ। তিনি বন্দি দাস হিসেবে আরবে আসেন। পরবর্তীতে উমর তাকে ক্রয় করে মুক্ত করে দেন। এ কারণে মাহজা'কে মাহজা মাওলা উমর ফারুক বা মাহজা মাওলা উমর ইবনুল খাত্তাব (অর্থাৎ, উমরের অনুগত বা বিশ্বস্ত মাহজা) বলা হয়। তিনি ছিলেন মক্কা থেকে মদিনায় হিযরতকারী মুহাজির সাহাবিদের একজন।
বদরের যুদ্ধ
সাইদ ইবনুল মুসায়্যিব মাহজা'কে শ্রেষ্ঠ কৃষ্ণাঙ্গ আখ্যা দিয়ে বলেন, "কৃষ্ণাঙ্গদের মধ্যে তিনজন শ্রেষ্ঠ মানুষ ছিলেন: বিলাল ইবনে রাবাহ, মাহজা এবং লুকমান আল-হিকমাহ।"
কিয়া আবদুল্লাহ
কিয়া আব্দুল্লাহ একজন ব্রিটিশ বাংলাদেশী লেখিকা ও সাংবাদিক। ১৭ই মে ১৯৮২ সালে তিনি জন্মগ্রহণ করেন। তিনি গার্ডিয়ান সংবাদপত্রের একজন সাংবাদিক। তিনি দুইটি উপন্যাস লিখেছেন এই পর্যন্তঃ লাভ, লাইফ ও অ্যাসিমিলেইশন ও চাইল্ডস প্লে।
কর্মজীবন
তার প্রথম উপন্যাস লাভ, লাইফ ও অ্যাসিমিলেইশন লেখেন তিনি কুইন ম্যারি, লন্ডন বিশ্ববিদ্যালয় থেকে কম্পিউটার সায়েন্সে ব্যাচেলর অব সায়েন্স ডিগ্রি লাভ করার পর। তার এই উপন্যাস যথেস্ট বিতর্ক ও প্রশংসার জন্ম দেয়। বাংলাদেশী সম্প্রদায়ে এমনকি তার নিজের পরিবারেও এই উপন্যাস ব্যাপক বিতর্কের জন্ম দেয়। বিশেষ করে টাওয়ার হেমলেট এলাকার মাদকাসক্তি সমস্যার অতি খোলামেলা বর্ণনা ও বেশ কিছু যৌনতা সমৃদ্ধ চিত্র। এত বিতর্ক থাকা সত্ত্বেও আব্দুল্লাহ বলেনঃ “আমার একটি কন্ঠস্বর আছে এবং আমি বলব যে আমি কি চাই। আমি পেছনে যাচ্ছি না। আমি কোন পেছনের ব্যাপার মঞ্চায়িত করছি না। জনগণকে বলতে দেওয়া উচিত যা তারা বলতে চায়।” মনিকা আলীর ব্রিক লেন উপন্যাসের সাথে এটার তুলনা করা হয়েছে। এই সম্পর্কে তিনি বলেন, “আমি অনুভব করছি যে আমরা দু’জন বিষয়বস্তুর জন্য একই পায়রার খোপে আবদ্ধ হয়েছি।” এই উপন্যাসের সাফল্যের কারণে তিনি এশিয়ান উম্যান ম্যাগাজিনে যোগ দেওয়ার জন্য প্রস্তাব পান যা একটি দক্ষিণ এশিয়ার মহিলাদের জীবন যাত্রার ওপর চাকচিক্যময় মাসিক পত্রিকা। এক বছর এই পত্রিকায় কাজ করার পর তিনি মুক্ত সাংবাদিক হয়ে যান ও তার মনোবৈজ্ঞানিক দ্বিতীয় উপন্যাস চাইল্ডস প্লে লিখেন যা ২০০৯ সালের ডিসেম্বরে প্রকাশিত হয়। এরপর আবদুল্লাহ এশিয়ানা ম্যাগাজিনে কলাম লেখার প্রস্তাব পান ও তা গ্রহণ করেন। এর পাশাপাশি তিনি গার্ডিয়ান পত্রিকার জন্য লেখা শুরু করেন রাজনীতি থেকে সম্পর্ক পর্যন্ত বিষয়সীমায়। তিনি অনেক বিখ্যাত এশিয়ান শিল্পীদের সাক্ষাৎকার নেন, এর মাঝে মীরা সায়াল, আনুশকা সঙ্কর এবং নিতিন সাওনী অন্যতম। তিনি বিবিসি ও চ্যানেল ৪-এর অনেক প্রামাণ্যচিত্র ও খবরে হাজির হন ও রেডিও ২-এর জেরেমি ভাইন শো তে মাঝে মাঝে উপস্থিত হন।
ব্যক্তিগত জীবন
আবদুল্লাহ টাওয়ার হেমলেট যা পূর্ব লন্ডনে অবস্থিত সেখানে জন্ম নিয়েছেন ও বড় হয়ে উঠেছেন। ৭০-এর দশকে তার বাবা-মা বাংলাদেশের সিলেট থেকে ব্রিটেনে অভিবাসিত হন। তিনি তার নয় ভাইবোনের ভেতর সপ্তম এবং তাদের মাঝে একজন ১৯৭৪ সালে জন্মের কিছুদিন পরেই মৃত্যু বরণ করেন।
উক্তি
'আমি ইতোমধ্যেই অনেক প্রবেশযোগ্য। আমি যদি আরও প্রবেশযোগ্য হই তবে আমাকে আমার ফোন নাম্বার সারা লন্ডনের ফোন বাক্সে লাগিয়ে রাখতে হবে।'- অন বিয়িং অ্যাকসিসিবল টু আওয়ার রিডারস "'যেকোন কিছুই অল্প দিনের জন্য ভাল……এমনকি শ্বাসরুদ্ধকর অবস্থাও প্রাথমিকভাবে ভালো লাগে।'- অন দ্যা ডিফিকাল্টিওব লং লাস্টিং রিলেইশনসিপ "'ভারতীয় মহিলারা বিখ্যাত তাদের সৌন্দর্যের জন্য, ইতালীয়, ফেঞ্চ, স্প্যানিশ ও ভূ-মধ্যসাগরের মহিলারা বহিরাগত, স্ক্যান্ডিনেভিয়ান মহিলারা লম্বা পাওয়ালা ও সোনালী চুল যুক্ত,পূর্বদিকের মহিলারা রহস্যময় ও লোভনীয়, ল্যাটিন আমেরিকানরা মোহময়ী ও ইন্দ্রিয়পরায়ণ…এই তালিকা চলতেই থাকবে।কিন্তু বাংলাদেশি মহিলারা- ভালো, কেউই আসলে আমাদের সম্পর্কে জানে না বা পাত্তা দেয় না।এবং যারা পাত্তা দেয়, যদিও বেশির ভাগ সময় পাত্তা না দেয়ার অংশই বেশি, তারা ভাবে যে আমরা খাট, মোটা, কুচ্ছিত ও পদ দলিত।'-অন দ্যা স্টেরিও টাইপ অব বাংলাদেশী গার্লস
অম্বরীশ ভট্টাচার্য
অম্বরীশ ভট্টাচার্য (জন্ম ১৩ মার্চ ১৯৭৯) একজন বাঙালি কৌতুক অভিনেতা। তিনি বাংলা থিয়েটার এবং মঞ্চে অভিনয়ের মাধ্যমে তার কর্মজীবন শুরু করেন। তিনি ২০০৭ সালে রাজা এবং গজা ছবিতে গজা চরিত্রে অভিনয় করে তার টেলিভিশনে আত্মপ্রকাশ করেন।
কর্মজীবন
অম্বরীশ তার প্রথম ফিকশন কমেডি সিরিজ রাজা ও গজা দিয়ে বাংলা টেলিভিশনে প্রবেশ করেন।  তিনি ২০১১ সাল থেকে ছোট ছোট চরিত্রে চলচ্চিত্রে কাজ শুরু করেন। তিনি ইতিমধ্যে কৌশিক গাঙ্গুলি, অঞ্জন দত্ত, সৃজিত মুখার্জি, কমলেশ্বর মুখার্জি এবং অন্যান্যদের মতো পরিচালকদের সাথে কাজ করেছেন। অনিন্দ্য চট্টোপাধ্যায়ের ওপেন টি বায়োস্কোপ, বিরসা দাশগুপ্তের বিবাহ অভিযান এবং শিবাপ্রসাদ মুখার্জি এবং নন্দিতা রায়ের গোত্র প্রধান ভূমিকায় কিছু কাজ।    এর পাশাপাশি তিনি টিভি বিজ্ঞাপনেও স্ক্রিন শেয়ারিংয়ে সক্রিয় রয়েছেন।
থিয়েটার
অম্বরীশ ২০০০ সালের প্রথম দিকে থিয়েটার গ্রুপগুলির সাথে কাজ শুরু করেন। তিনি প্রবীণ থিস্পিয়ান এবং গায়িকা কেতকী দত্তের সাথে থিয়েটার গান পরিবেশনের সাথে জড়িত ছিলেন। কিছুদিন পর তিনি নাট্যদলেও অভিনয় শুরু করেন। তিনি ২০০০ থেকে ২০০৬ সাল পর্যন্ত শীতলায় বিখ্যাত মহিলা ছদ্মবেশী চপল ভাদুড়ির সাথে যাত্রা (থিয়েটার) এও কাজ করেছেন। তার কিছু কাজের মধ্যে রয়েছে ফেরারি ফৌজ (২০০৫) সংলাপ কলকাতার অধীনে,  পুরাতানি নাটকের গান (গান সংকলন) (২০০৬) এবং কানু কোহে রাই (২০১০) সংস্কৃতি গোষ্ঠীর অধীনে  এবং ইন্দ্ররাঙ্গা গ্রুপের অধীনে নিঃসঙ্গ সম্রাট (২০১৩)।
আতাউল্লাহ হাফেজ্জী
আতাউল্লাহ হাফেজ্জী (জন্ম: ১০ জানুয়ারি ১৯৪৮) একজন বাংলাদেশি দেওবন্দি ইসলামি পণ্ডিত, রাজনীতিবিদ ও শিক্ষাবিদ। তিনি বাংলাদেশ খেলাফত আন্দোলনের আমির, হেফাজতে ইসলাম বাংলাদেশের নায়েবে আমির, জামিয়া নূরিয়া ইসলামিয়ার পরিচালক এবং আম্বরশাহ শাহী জামে মসজিদের প্রধান খতিব।
জীবনী
আতাউল্লাহ ১৯৪৮ সালের ১০ জানুয়ারি লক্ষ্মীপুর জেলার রায়পুর থানাধীন লুধুয়া গ্রামে জন্মগ্রহণ করেন। তিনি মুহাম্মদুল্লাহ হাফেজ্জীর ছোট ছেলে। তিনি কওমি মাদ্রাসা শিক্ষায় হাফেজ, কারী, দাওরায়ে হাদিস (মাস্টার্স) সমাপ্ত করেছেন। তার পিতার প্রতিষ্ঠিত বাংলাদেশ খেলাফত আন্দোলনের মাধ্যমে তার রাজনৈতিক জীবন শুরু হয়। পরবর্তীতে তিনি ইসলামী ঐক্যজোটের কেন্দ্রীয় নেতা হিসেবে দায়িত্ব পালন করেন। তিনি ফজলুল হক আমিনীর প্রতিষ্ঠিত ইসলামী আইন বাস্তবায়ন কমিটির নেতা হিসেবেও দীর্ঘদিন দায়িত্বে ছিলেন। তিনি ২০১৪ সালের ২৯ নভেম্বর বাংলাদেশ খেলাফত আন্দোলনের প্রতিনিধি সম্মেলনে দলের আমির মনোনীত হন এবং ২০১৫ সালের ৬ আগষ্ট জামিয়া নূরিয়া ইসলামিয়ার মুহতামিমের দায়িত্ব পান। ২০২০ সালের ২৯ নভেম্বর তিনি পুনরায় দলের আমির নির্বাচিত হন।
১৯৯২ সালে বাবরি মসজিদ ভাঙার প্রতিবাদে, ১৯৯৪ সালে নির্বাসিত লেখক তসলিমা নাসরিনের শাস্তির দাবিতে আন্দোলন ও ২০০১ সালের ফতোয়া বিরোধী আন্দোলনে তিনি সরাসরি নেতৃত্ব দেন। ২০০৭ সালে দৈনিক প্রথম আলো কর্তৃক মুহাম্মদ সাল্লাল্লাহু আলাইহি ওয়াসাল্লামকে ব্যঙ্গ করে কার্টুন ছাপা’র প্রতিবাদে সর্বপ্রথম তিনি ও তার বড় ভাইয়ের নেতৃত্বে বায়তুল মোকাররম উত্তর গেটে বিক্ষোভ সমাবেশে নেতৃত্ব দেন এবং পরবর্তীকালে এ আন্দোলন সারাদেশে ছড়িয়ে পড়ে। ২০০৭ সালে নারী নীতিমালা বাতিলের দাবীতে আন্দোলন করেছেন। ২০১৩ সালে নাস্তিক-মুরতাদ-ব্লগারদের বিরুদ্ধে খেলাফত আন্দোলনের ব্যানারে তিনিই প্রথম আন্দোলনের ডাক দেন। পরবর্তীকালে এ আন্দোলন ‘হেফাজতে ইসলামে’র নেতৃত্বে দেশের আনাচে-কানাচে ছড়িয়ে পড়লে হেফাজতের ব্যানারেও তিনি নেতৃত্ব দেন।
লিল্লাহ বোর্ডিং
লিল্লাহ বোর্ডিং বা এতিমখানা ভারতীয় উপমহাদেশে প্রচলিত এক ধরনের বোর্ডিং স্কুল যেখানে শিক্ষার্থীরা আবাসিক বাসস্থানের মত থাকা ও খাওয়ার সুযোগ পেয়ে থাকে। লিল্লাহ বোর্ডিং বিষয়টি উপমহাদেশের মাদ্রাসা শিক্ষা ব্যবস্থার সাথে সম্পর্কিত একটি আবাসিক হোস্টেলের ধারনা, যেটি স্থানীয় ইসলামি যাকাত ব্যবস্থা, মুসলিমদের দান, সদকা, ধনী ব্যক্তিদের সাহায্য-সহযোগিতার উপর নির্ভর করে প্রতিষ্ঠিত হয়েছে। বাংলাদেশ ও ভারতের লিল্লাহ বোর্ডিং-গুলো গড়ে উঠেছে মাদ্রাসা শিক্ষার্থীরদের আর্থিক সহযোগিতা যোগান দেওয়ার জন্য। কওমি মাদ্রাসার শিক্ষা ব্যবস্থা সম্পূর্ণ লিল্লাহ বোর্ডিং এর মাধ্যমে পরিচালিত হয়, প্রতিটি কওমি মাদ্রাসাতেই লিল্লাহ বোর্ডিং রয়েছে। এছাড়াও অধিকাংশ বৃহৎ সংখ্যক শিক্ষার্থীর আলিয়া মাদ্রাসাগুলোতে লিল্লাহ বোর্ডিং রয়েছে।
লিল্লাহ শব্দটি আরবি ভাষা থেকে এসেছে যার অর্থ আল্লাহর জন্য এবং বোর্ডিং শব্দটি ইংরেজি ভাষা থেকে এসেছে যার অর্থ অতিথিশালা বা জাহাজে অবস্থান করা। দুই শব্দ মিলিয়ে লিল্লাহ বোর্ডিং শব্দের অর্থ হচ্ছে আল্লাহর জন্য অতিথিশালা, এর বুৎপত্তি অর্থ হচ্ছে আল্লাহর সন্তুষ্টির জন্য অতিথিশালা নির্মাণ করা বা আবাসিক হোস্টেল নির্মাণ করা।
আর্থিক যোগান
মাদ্রাসার একটি লিল্লাহ বোর্ডিং পরিচালনার জন্য বহু অর্থের প্রয়োজন হয়ে থাকে। এই অর্থ সংগ্রহের জন্য মাদ্রাসা শিক্ষকগণ এলাকার দাতাসদস্যদের আহবান করে থাকেন। এছাড়া কোরবানির ঈদের পশুর চামড়া, রমজানের ঈদের ফিতরার টাকা সংগ্রহের মাধ্যমেও অর্থ জমা করা হয়।
উল্লেখযোগ্য লিল্লাহ বোর্ডিং
মাদ্রাসার শিক্ষা ব্যবস্থার গোড়াপত্তন ঘটেছে এই লিল্লাহ বোর্ডিং এর মাধ্যমে, দেশে বহু এরকম বোর্ডিং স্থাপন হয়েছিলো। এগুলোর মধ্যে উল্লেখযোগ্য:
মুলাদী
মুলাদী বাংলাদেশের দক্ষিণাঞ্চলের বরিশাল বিভাগের অন্তর্গত বরিশাল জেলায় অবস্থিত একটি শহর। প্রশাসনিকভাবে শহরটি মুলাদী উপজেলার সদর। শহরটি বরিশাল জেলার চতুর্থ বৃহত্তম ও মুলাদী উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং বরিশাল বিমানবন্দর। বিভাগীয় শহর বরিশাল থেকে মুলাদী শহরের দূরত্ব  ৩১.৩ কি.মি.।
জনসংখ্যা
মুলাদী শহরের মোট জনসংখ্যা ২০,৪৯০ জন যার মধ্যে ১০,২১৫ জন পুরুষ এবং ১০,২৭৫ জন নারী। এ শহরের পুরুষ এবং নারী অনুপাত ৯৯:১০০। শহরে মোট খানা সংখ্যা বা পরিবার রয়েছে ৭১২৪টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১০ মিটার।
প্রশাসন
২০০১ সালে মুলাদী শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মুলাদী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৪টি মহল্লায় বিভক্ত । ১৬.৯৬ বর্গ কি.মি. আয়তনের মুলাদী শহর এলাকাটি মুলাদী পৌরসভা দ্বারা পরিচালিত হয়।
শিক্ষা ব্যবস্থা
মুলাদী শহরের স্বাক্ষরতার হার হলো শতকরা ৬২.৬ ভাগ। এখানে একটি সরকারি কলেজ রয়েছে,যা মুলাদী সরকারি কলেজ নামে পরিচিত। এছাড়া আছে উল্লেখযোগ্য শিক্ষা প্রতিষ্ঠান : মুলাদী মাহমুদজান মডেল সরকারি মাধ্যমিক বিদ্যালয়। কাজিরচর মাধ্যমিক বিদ্যালয়। চরলক্ষ্মীপুর ফাজিল মাদ্রাসা। নাজিরপুর ইউনাইটেড কলেজ। লক্ষ্মীপুর মাধ্যমিক বিদ্যালয়। মুলাদী মহিলা কলেজ। চরলক্ষ্মীপুর সরকারি প্রাথমিক বিদ্যালয়। কাজিরচর সরকারি প্রাথমিক বিদ্যালয়। দড়িচর লক্ষ্মীপুর সরকারি প্রাথমিক বিদ্যালয়। মুলাদী মডেল সরকারি প্রাথমিক বিদ্যালয়। চরলক্ষ্মীপুর মাধ্যমিক বিদ্যালয়। মুলাদী ইসলামিয়া ফাজিল মাদ্রাসা, উল্লেখযোগ্য।
কুলপি বন্দর
কুলপি বন্দর ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার প্রস্তাবিত একটি বন্দর। বন্দরটি হুগলি নদীর পূর্ব তীরে কুলপিতে নির্মাণের প্রস্তাব করা হয়েছে। বন্দরের জন্য নির্ধারিত স্থানটি হুগলি নদীর মহনা থেকে ৪০ মাইল উজানে অবস্থিত।
ইতিহাস
বন্দরটি নির্মাণের পরিকল্পনা ১৯৯৪ সালে করা হয়েছিল। বন্দর প্রকল্পের অন্যতম অংশীদার হল বিশ্বব্যাপী বন্দর পরিচালনাকারী সংস্থা ডিপি ওয়ার্ল্ড। সংস্থাটির কাছে প্রস্তাবিত কুলপি বন্দরের পরিচালনা সংস্থায় বেঙ্গল পোর্ট-এর ৪৪.৫% অংশিদারিত্ব রয়েছে। অবশিষ্ট অংশিদারিত্ব কিভেন্টার গোষ্ঠী ও ডব্লিউবিআইডিসি-এর নিকট রয়েছে। কুলপিতে মোট বিনিয়োগ ₹১২০০ কোটি টাকা হবে বলে ধরা হয়েছিল এবং ৭০০ একর জমির প্রয়োজন হবে বলে পরিকল্পনা করা হয়েছিল। বন্দরটিতে মোট ১২ টি জেটি নির্মানের কথা ছিল।
কুলপি বন্দরের অংশিদারদের মধ্যে চুক্তি ২০০৪ সালের আগস্ট মাসে স্বাক্ষরিত হয়েছিল, তবে কলকাতা বন্দর কর্তৃপক্ষের থেকে বেশ কিছু আপত্তি থাকার কারণে প্রকল্পটি বিলম্বিত হয়। কুলপি বন্দরের জন্য খসড়া চুক্তি ২০০৮ সালের মে মাসে জাহাজ মন্ত্রকের সচিবের উপস্থিতিতে চূড়ান্ত করা হয়েছিল। পরবর্তীকালে কেভেন্টার গোষ্ঠী অভিযোগ করেছিল যে কলকাতা বন্দর কর্তৃপক্ষ কুলপি বন্দর প্রকল্পকে এগিয়ে নিয়ে চলছে কিন্তু কেন্দ্রীয় জাহাজ-মন্ত্রক এই প্রকল্পে গতিশীলতা দেখাচ্ছে না। এই বিষয়ে কেভেন্টারের চেয়ারম্যান এম.কে জালান উল্লেখ করেন, "প্রকল্পটি দ্রুত বাস্তবায়নের জন্য কেন্দ্রীয় মন্ত্রীর মুকুল রায়ের কাছে তারা পৌঁছেছে, কিন্তু তিনি মনোযোগ দিচ্ছেন না। গত বছরের ৩০ নভেম্বর চূড়ান্ত উপস্থাপনার জন্য আমরা রায়ের সাথে একটি বৈঠক স্থির করেছিলাম। ডিপি ওয়ার্ল্ডের শীর্ষ নির্বাহীরা পরিকল্পনা উপস্থাপনার জন্য দুবাই থেকে এসেছেন, কিন্তু বৈঠক স্থগিত করা হয়। তারপর থেকে আমরা মন্ত্রীকে পরিকল্পনাটি দেখাতে পারিনি। এটা দুর্ভাগ্যজনক যে মন্ত্রীর কাছো একটি গুরুত্বপূর্ণ প্রকল্পের জন্য সময় নেই।"
আদানি গোষ্ঠীও ২০১৮ সালে কুলপি বন্দর নির্মানে আগ্রহ দেখিয়েছিল।
পোতাশ্রয়
প্রস্তাবিত বন্দরটি একটি নদী বন্দর হবে। পোতাশ্রয়টি কৃত্রিম হবে, এবং বন্দরের জলের গভীরতা ৮.৫ মিটার থাকবে। বন্দরটি কন্টেইনার টার্মিনাল হিসাবে নির্মান করা হবে।
পরিবহন
বন্দরটি ১২ নং জাতীয় সড়ক (পুরাতন "১১৭ নং জাতীয় সড়ক") দ্বারা কলকাতার সঙ্গে সংযুক্ত থাকবে। ১২ নং জাতীয় সড়ককে ৪ লেন বিশিষ্ট দ্বিমুখী যানচলাচলে উপযুক্ত সড়কে উন্নীত করার পরিকল্পনা করা হয়েছে। এছাড়া, বন্দরটি শিয়ালদহ দক্ষিণ শাখা রেলপথের সঙ্গে সংযুক্ত হবে। রেল মন্ত্র একটি নতুন রেলপথ সাগর বন্দর থেকে ডানকুনি পর্যন্ত নির্মান প্রস্তাব করেছে। এই রেলপথের সঙ্গে কুলপি বন্দরকে যুক্ত করা হবে।
বালু গুপ্তে
বালকৃষ্ণ পণ্ঢহরিনাথ গুপ্তে (बाळू गुप्ते; জন্ম: ৩০ আগস্ট, ১৯৩৪ - মৃত্যু: ৫ জুলাই, ২০০৫) মহারাষ্ট্রের বোম্বে এলাকায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ছিলেন।  ভারত ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৬৫ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মুম্বই, বাংলা ও রেলওয়েজ দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার ছিলেন। এছাড়াও, নিচেরসারিতে ডানহাতে ব্যাটিং করতেন বালু গুপ্তে।
প্রথম-শ্রেণীর ক্রিকেট
১৯৬২-৬৩ মৌসুমে দিলীপ ট্রফির চূড়ান্ত খেলায় পশ্চিম অঞ্চলের সদস্যরূপে ৯/৫৫ লাভ করেন। দক্ষিণ অঞ্চলের বিপক্ষে এ বোলিং পরিসংখ্যানটি অদ্যাবধি এ প্রতিযোগিতার সেরা বিবেচিত হয়ে আসছে। প্রথম-শ্রেণীর ক্রিকেটে ৪১৭টি উইকেট পেয়েছেন। রঞ্জী ট্রফিতে তিনি অন্যতম শীর্ষস্থানীয় উইকেট সংগ্রাহক ছিলেন। ২৩.৪৭ গড়ে ২৫৫ উইকেট পেয়েছিলেন।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন। ১৩ জানুয়ারি, ১৯৬১ তারিখে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৫ মার্চ, ১৯৬৫ তারিখে কলকাতায় সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি। চার বছরের অংশগ্রহণকৃত তিন টেস্টে সবকটিই নিজদেশে খেলেছিলেন।
১৯৬০-৬১ মৌসুমে ফজল মাহমুদের নেতৃত্বাধীন পাকিস্তান দল ভারত সফরে আসে। নরি কন্ট্রাক্টরের অধিনায়কত্বে মাদ্রাজের কর্পোরেশন স্টেডিয়ামে খেলেন। মাদ্রাজ টেস্ট থেকে সুভাষ গুপ্তে বাদ পড়লে এ শূন্যতা পূরণে তাকে দলে অন্তর্ভুক্ত করা হয়। তবে, খেলায় তিনি কোন উইকেটের সন্ধান পাননি। ব্যাটিং উপযোগী পিচে ৩৫ ওভার বোলিং করে ১১৬ রান খরচ করলেও উইকেটবিহীন অবস্থায় মাঠে ছাড়তে হয় তাকে।
ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ পুনরায় জাতীয় দলে আহুত হন। তিন বছর বাদে বিস্ময়করভাবে সফরকারী ইংল্যান্ড দলের বিপক্ষে কানপুর টেস্টে তাকে ফিরিয়ে আনা হয়। এবারো তিনি ব্যর্থতার স্বাক্ষর রাখেন। পরের মৌসুমে কলকাতায় সফরকারী নিউজিল্যান্ডের বিপক্ষে আরেকটি টেস্ট খেলেন। অংশগ্রহণকৃত তিন টেস্টে তিনি মাত্র তিন উইকেট পেয়েছিলেন।
দীর্ঘদিন অসুস্থ থাকার পর ৫ জুলাই, ২০০৫ তারিখে ৭০ বছর বয়সে মুম্বইয়ে বালু গুপ্তের দেহাবসান ঘটে।
বার্লিন প্রাচীর
thumb|বার্লিনের উপগ্রহ চিত্র, প্রাচীরের অবস্থান হলুদ রঙে চিহ্নিত thumb|পশ্চিম এবং পূর্ব বার্লিনের সীমানা একটি বর্তমান রাস্তার মানচিত্রের উপরে বিস্তৃত (interactive map)
১৩ আগস্ট ১৯৬১ সাল থেকে শুরু করে ১৯৮৯ সালের নভেম্বরে পূর্ব জার্মান কর্মকর্তাদের নির্দেশে এটি ভেঙে না ফেলা পর্যন্ত, প্রাচীরটি (ভৌগোলিকভাবে) সুদীর্ঘ ২৮ বছর ধরে পার্শ্ববর্তী পূর্ব জার্মানি থেকে পূর্ব বার্লিন সহ, পশ্চিম বার্লিনের মধ্যে সীমানা প্রাচীর হিসেবে অবস্থান করছিল।
প্রাচীরটির পতন আনুষ্ঠানিকভাবে ১৩ জুন ১৯৯০ থেকে শুরু করে ১৯৯২ সালের মধ্যে সমাপ্ত হয়েছিল। সরকারি হিসেব অনুযায়ী এ সময়কালে প্রাচীর টপকে পশ্চিম বার্লিন যাবার চেষ্টাকালে ১২৫ জন প্রাণ হারান। বেসরকারী হিসাবে এ সংখ্যা প্রায় ২০০। সদ্য প্রকাশিত দলিলে দেখা যায় কমিউনিস্ট সরকার পক্ষত্যাগকারীদের গুলি করার নির্দেশ দিয়ে রেখেছিল। যদিও পূর্ব জার্মান সরকার সবসময় এটা অস্বীকার করে আসছিল।
কয়েক সপ্তাহের জনঅসন্তোষের পর ৯ নভেম্বর, ১৯৮৯ পূর্ব জার্মান সরকার পশ্চিম বার্লিনে যাবার অনুমতি দেবার সিদ্ধান্ত নেয়। হাজার হাজার উৎসুক জনতা প্রাচীর টপকে পশ্চিম পাশে যেতে থাকে। পশ্চিম প্রান্তে উৎসবমুখর পরিবেশে তাদের স্বাগত জানানো হয়। কয়েক সপ্তাহের মধ্যে স্যুভেনির সংগ্রাহকরা প্রাচীরটির কিছু অংশ ভেঙে ফেলে। পরে আনুষ্ঠানিকভাবে পুরো প্রাচীর সরিয়ে নেয়া হয়। বার্লিন প্রাচীর খুলে দেয়ার ঘটনা দুই জার্মানির পুনঃএকত্রীকরণের পথ প্রশস্ত করে দেয়, যার আনুষ্ঠানিকতা সম্পন্ন হয়ে ১৯৯০ সালের ৩ অক্টোবর।
পটভূমি
thumb|250px|left|[[Friedrichshain|ফ্রিএড্রিকশাইনের কাছে ওসফানহোফের দেয়ালের সংরক্ষিত অংশ, আগস্ট ২০০৬]] thumb|300px|১৯৪৫ সালে অধিকৃত জার্মানি দ্বিতীয় বিশ্বযুদ্ধের পরিসমাপ্তির পর জার্মানি কার্যত চারটি অংশে বিভক্ত হয়ে পড়ে। চারটি অংশের শাসনভার ন্যস্ত ছিল মিত্রশক্তির চার পরাশক্তি: যুক্তরাষ্ট্র, ফ্রান্স, ব্রিটেন এবং সোভিয়েত ইউনিয়নের উপর। বার্লিন শহরটি সোভিয়েত অংশের অন্তর্গত হলেও এটিও চার অংশে বিভক্ত করা হয়। দখলদার রাষ্ট্রগুলো উদ্দেশ্য জার্মানি শাসন হলেও শীতল যুদ্ধ শুরু হয়ে যাওয়ার প্রেক্ষাপটে ফ্রান্স, ব্রিটেন এবং যুক্তরাষ্ট্র অধিকৃত অংশ নিয়ে গঠন করা হয় ফেডারেল রিপাবলিক অব জার্মানি। এর বিপরীতে সোভিয়েত অধিকৃত অংশে গঠিত হয় ডেমোক্রেটিক রিপাবলিক অব জার্মানি।
দুই জার্মানির ভিন্নতা
সামাজিক বাজার ব্যবস্থায় পশ্চিম জার্মানি পরিণত হয় একটি পুঁজিবাদী রাষ্ট্রে। ৫০ এর দশক থেকে শুরু করে পরবর্তী ৩০ বছর দেশটি বিপুল প্রবৃদ্ধি অর্জন করে। অন্যদিকে পূর্ব জার্মানির অর্থনৈতিক ব্যবস্থা ছিল সোভিয়েত অনুকরণে সাজানো সমাজতান্ত্রিক অর্থনীতি। এর ফলে দেশটি সোভিয়েত ব্লকের অন্যান্য দেশের তুলনায় সম্পদশালী হয়ে উঠলেও, পশ্চিম জার্মানির চাইতে অনেক পিছিয়ে ছিল। পশ্চিম জার্মানির অর্থনৈতিক সুযোগ-সুবিধায় আকৃষ্ট হয়ে অনেক পূর্ব জার্মান নাগরিক পশ্চিমাংশে চলে যেতে শুরু করে। বিপুল পরিমাণ অভিবাসন ঠেকাতে পূর্ব জার্মান সরকার সিদ্ধান্ত নেয় বার্লিনের পশ্চিমাংশ ও পূর্বাংশের মাঝে একটি দেয়াল তুলে দেয়া হবে।
প্রস্তাবিত প্রাচীর
১লা এপ্রিল, ১৯৫২ পূর্ব জার্মান নেতৃবৃন্দ স্ট্যালিনের পররাষ্ট্রমন্ত্রী ভয়েসলাভ মতোলোভ এর সাথে আলোচনায় বসেন। এর ফলে সিদ্ধান্ত হয় পশ্চিমাংশের নাগরিকরা বিশেষ পাশ সংগ্রহ করে পূর্বাংশে আসতে পারবেন। স্ট্যালিন দুই জার্মানির সীমান্তকে বিপদজনক উল্লেখ করে এর দুই স্তরের পাহাড়ার প্রস্তাব করেন, যার প্রথম স্তরে থাকবে পূর্ব জার্মান সীমান্তপ্রহরী এবং দ্বিতীয়াংশে থাকবে সোভিয়েত সেনা। পূর্ব জার্মান প্রধানমন্ত্রী ওয়াল্টার উলবিকট এ ব্যাপারে ত্বরিত পদক্ষেপ নেন। প্রস্তাবটি সোভিয়েত প্রধানমন্ত্রী নিকিতা ক্রুশ্চেভ অনুমোদন করেন। প্রথমে প্রস্তাব করা হয় দুই অংশের মাঝে পৃথককারী তারকাঁটার বেড়া দেয়া হবে।
নির্মাণ কাজের সূচনা, ১৯৬১
প্রাচীরের নির্মাণকাজ শুরু হওয়ার দু'মাস পূর্বে ১৫ জুন, ১৯৬১ ওয়াল্টার উলবিকট এক সাংবাদিক সম্মেলনে উল্লেখ করেন ''Niemand hat die Absicht, eine Mauer zu errichten! (কারও একটি প্রাচীর খাড়া করার উদ্দেশ্য নেই)''। প্রথমবারের মত 'প্রাচীর' শব্দটির ব্যবহার প্রাচীর ধারণার জন্ম দেয়। ১২ই আগস্ট, ১৯৬১ পূর্ব জার্মান নেতৃবৃন্দ ডলসি উদ্যান আলোচনায় মিলিত হন। ১৩ই আগস্ট, রবিবার প্রথম প্রহরে নির্মাণকাজ শুরু হয়। পশ্চিম বার্লিনের চারপাশে ১৫৬ কিমি দীর্ঘ এ দেয়ালের ৪৩ কিমি সরাসরি দু'অংশকে পৃথক করে। নির্মানকাজের সময় কেউ পশ্চিমাংশে চলে যেতে এই আশঙ্কায় পূর্ব জার্মান সেনাবাহিনী এবং আধাসামরিক বাহিনী দেয়ালের সামনে সশস্ত্র অবস্থান নেয়। নির্মাণকাজে কোন সোভিয়েত সৈন্যের অংশগ্রহণ ছিল না। পশ্চিম বার্লিনের কোন অংশ যেন পূর্বাংশের মধ্যে চলে না আসে, সেজন্য পূর্ব বার্লিনের খানিকটা ভেতরে প্রাচীর নির্মিত হয়।
তাৎক্ষণিক প্রতিক্রিয়া
thumb|250px|right|২০ নভেম্বর,১৯৬১: পূর্ব জার্মান নির্মাণ শ্রমিকরা বার্লিন প্রাচীর গড়ে তুলছে
পূর্ব এবং পশ্চিম জার্মানির মাঝে প্রকৃত সীমারেখাও কাটাতারের বেড়া, দেয়াল, মাইনক্ষেত্র এবং অন্যান্য স্থাপনা দিয়ে পৃথক করে দেয়া হয় প্রাচীরের কারণে বহু পরিবারের সদস্যরা বিচ্ছিন্ন হয়ে যায়, পশ্চিম বার্লিন পরিণত হয় পূর্ব জার্মানীর একটি ছিটমহলে। মেয়র উইলি ব্রান্টের নেতৃত্বে পশ্চিম বার্লিনবাসী যুক্তরাষ্ট্রের নীরব ভূমিকার তীব্র প্রতিবাদ জানায়।
thumb|বার্লিন দেয়াল পরিদর্শনে [[মার্কিন যুক্তরাষ্ট্রের প্রেসিডেন্ট জন এফ কেনেডি ২৬ জুন ১৯৬৩]] ২৫শে জুলাই, ১৯৬১ মার্কিন প্রেসিডেন্ট জন এফ কেনেডি জানান, যুক্তরাষ্ট্র কেবল পশ্চিম জার্মানি এবং পশ্চিম বার্লিনের নাগরিকদের নিরাপত্তার ব্যাপারে ভূমিকা রাখতে পারে। পূর্ব বার্লিনের ব্যাপারে কোন হস্তক্ষেপ পরিস্থিতিকে উত্তপ্ত করে তুলতে পারে। যুক্তরাষ্ট্র কেবল কূটনৈতিক পর্যায়ে মৃদু প্রতিক্রিয়া ব্যক্ত করে। এর কয়েকমাস পর যুক্তরাষ্ট্র সোভিয়েত ইউনিয়নের কাছে প্রাচীর নির্মাণের অধিকারকে আন্তর্জাতিক অধিকারের আওতাভুক্ত বলে স্বীকার করে নেয়।
পূর্ব জার্মান সরকার একে পশ্চিমা আক্রমণ এবং অ্যান্টি-ফ্যাসিবাদী প্রতিরক্ষামূলক প্রাচীর ("antifaschistischer Schutzwall") হিসেবে উল্লেখ করে। কিন্তু এ ধারণার সত্যতা নিয়ে পূর্ব জার্মানিতেও বিপুল সন্দেহ ছিল। প্রাচীর নির্মাণের ফলে পূর্ব বার্লিনবাসীদের অবর্ননীয় ভোগান্তির শিকার হতে হয়।
এ প্রাচীরের মূল উদ্দেশ্য পূর্ব জার্মানি থেকে শরণার্থীদের স্রোতে বাধা প্রদান, পাশাপাশি আরও কয়েকটা ব্যাপার গুরুত্বপূর্ণ ছিল। সোভিয়েত দাবী অনুযায়ী এই প্রাচীরের মাধ্যমে পূর্ব জার্মানি এবং ওয়ারশ ব্লক ভুক্ত রাষ্ট্রগুলোতে পশ্চিমা গুপ্তচরদের অনুপ্রবেশ রোধ করা হয়। শীতল যুদ্ধের পটভূমিতে এই প্রাচীর অগ্রণী ভূমিকা পালন করে। পূর্ব জার্মানি এবং সোভিয়েত ইউনিয়ন পশ্চিম জার্মানিকে একটি পুতুল রাষ্ট্র হিসেবেই গণ্য করতো। পুঁজিবাদী বিশ্ব, ইউরো ডলার, এবং পশ্চিম জার্মানিতে মেধাপাচার রোধের বিরুদ্ধে এই প্রাচীরের ছিল শক্তিশালী ভূমিকা।
প্রাচীরের কাঠামো এবং পরিবর্তনসমূহ
১৫৫ কিমি প্রাচীরটি গড়ে তোলা হয় পূর্ব জার্মানীর ১০০ গজ ভেতরে। এই ১০০ গজের মধ্যে থাকা বাড়িঘর এবং স্থাপনা ধ্বংস করে একটি নোম্যান্সল্যান্ড তৈরি করা হয়। এখানকার অধিবাসীদের অন্যত্র স্থানান্তর করা হয়। ১০০ গজের এই নিরপেক্ষ এলাকাটি পরিচিত ছিল মৃত্যু ফাঁদ হিসেবে। পায়ের চিহ্ন সহজে চিহ্নিত করার জন্য এ অংশটি নুড়ি এবং বালু দিয়ে ভরে দেয়া হয়। স্থাপন করা হয় স্বয়ংক্রিয় ফাঁদ, যেগুলো কারও পায়ের স্পর্শে সচল হয়ে উঠবে। স্পষ্ট দৃষ্টি সীমার মধ্যে থাকায় প্রহরীদের গুলি চালানোর জন্য সুবিধাজনক এলাকা হিসেবে এ অংশটি আরও গুরুত্বপূর্ণ হয়ে উঠে।
প্রাচীরটিতে যেসব পরিবর্তন আনা হয় সেগুলোকে মোটামুটি ৪ টি ভাগে ভাগ করা যায় :
চতুর্থ পর্যায়ের দেয়ালটি ছিল সবচেয়ে আধুনিক। এর নামকরণ করা হয় "ইস্টুটসোয়ান্ডঅ্যালিমেন্ট উল ১২.১১" (সাপোর্ট প্যানেল ইউএল ১২:১১)। ১৯৭৫ সালে এটির নির্মাণ কাজ শুরু হয়, এবং ১৯৮০ সালে শেষ হয়। এতে ৪৫০০০ পৃথক কনক্রিট স্ল্যাব ছিল। প্রতিটি স্ল্যাবের দৈর্ঘ্য ১২ ফুট এবং প্রস্থ ৪ ফুট। এতে খরচ হয় ১৬১৫৫০০০ পূর্ব জার্মান মার্ক। এটির পাশে স্থাপন করা হয় ১১৬টি পর্যবেক্ষণ টাওয়ার, এবং ২০টি বাংকার। বর্তমানে অবশিষ্ট থাকা দেয়ালের অংশবিশেষ চতুর্থ পর্যায়ের দেয়ালের স্মারক।
প্রাচীর দু'প্রান্তের মধ্যে পাড়াপাড়ের অফিসিয়াল চেকপয়েন্টসমূহ
thumb|বিখ্যাত আপনি বিদায় নিচ্ছেন লেখা সংবলিত ফলক পূর্ব এবং পশ্চিম বার্লিনের মাঝে যাতায়াতের জন্য আটটি আনুষ্ঠানিক পথ রাখা হয়। পশ্চিম বার্লিনবাসী,পশ্চিম জার্মান নাগরিক, পশ্চিমা বিশ্বের নাগরিক, অন্যান্য দেশের নাগরিক, অনুমতিপ্রাপ্ত পূর্ব বার্লিনবাসীরা এ পথগুলো ব্যবহার করতেন পশ্চিম বার্লিন এবং একে ঘিরে থাকা পূর্ব জার্মানির অন্য অংশগুলোর মাঝেও কয়েকটি যাতায়াতের পথ ছিল। পশ্চিম বার্লিনবাসীরা পূর্ব জার্মানি, পশ্চিম জার্মানি এবং অন্যান্য দেশসমূহে (ডেনমার্ক, চেকোস্লোভাকিয়া) যাওয়ার জন্য, এবং পূর্ব জার্মানদের পশ্চিম বার্লিনে প্রবেশের জন্য এগুলো ব্যবহৃত হতো। ১৯৭২ সালের চুক্তি অনুযায়ী এ পথগুলো দিয়ে পশ্চিম বার্লিনের বর্জ্ পূর্ব জার্মানির ভাগাড়গুলোতে ফেলার অনুমতি দেয়া হয়।
পূর্ব জার্মানির অভ্যন্তরে স্টানস্টোইন ছিটমহলের সাথে পশ্চিম বার্লিনের যোগাযোগের জন্যও এ পথগুলো ব্যবহার করা হত। ৪টি প্রধান শক্তির চুক্তির অংশ হিসেবে প্রাচীরের ইতিহাসে অধিকাংশ সময় জুড়ে মিত্রপক্ষের এবং সেনা, কর্মকর্তা এবং কূটনীতিবিদগণ বার্লিনের উভয় অংশের মধ্যে বেশ সহজে চলাচল করতে পারতেন। পশ্চিম বার্লিনবাসীদের ক্ষেত্রে বেশ কঠোরতা অবলম্বন করা হয়। ২৬শে আগস্ট, ১৯৬১ থেকে ১৭ ডিসেম্বর, ১৯৬৩ পর্যন্ত পশ্চিম বার্লিনবাসীদের জন্য সবগুলো পথ বন্ধ ছিল। ১৯৭১ সালের সেপ্টেম্বরে চুক্তির মাধ্যমে এটি শিথিল করা হয়। পশ্চিম জার্মানির সাথে পশ্চিম জার্মানির সড়ক যোগাযোগের চারটি পথ ছিল। এর মধ্যে উল্লেখযোগ্য ছিল বার্লিনের দক্ষিণ পশ্চিমের বার্লিন-হেমস্টেড আটোবান। এটি বার্লিনের চেকপয়েন্ট ব্রাভোর মধ্য দিয়ে পূর্ব জার্মানির হেমস্টেড শহরের সাথে সংযুক্ত ছিল। পশ্চিম বার্লিন প্রবেশের জন্য ৪টি রেলপথ ছিল। নৌকায় করে খাল অতিক্রম করেও প্রবেশ করা যেত।
বিদেশী নাগরিকগণ বেশ সহজে দুই বার্লিনের মধ্যে যাতায়াত করতে পারতেন। পূর্ব বার্লিনবাসীদের জন্য প্রক্রিয়াটা ছিল অনেক কঠিন। অবশ্য পেনশনভোগীরা তেমন কোন বাধার সম্মুখীন হতেন না। মোটরযানের নিচের অংশ আঁকড়ে ধরে কেউ পালিয়ে যাচ্ছে কিনা সেটা পরীক্ষার জন্য পূর্ব বার্লিন ত্যাগকারী মোটরযানগুলো নিচে আয়না দিয়ে পরীক্ষা করা হত। প্রাচীরের পোস্টডাম অংশে মার্কিন পাইলট গ্যারি পাওয়ারসের সাথে সোভিয়েত গুপ্তচর রুডলফ আবেলের বিনিময় হওয়ার ঘটনাটি ঘটেছিল। পশ্চিম বার্লিনবাসি ফ্রেডরিখস্ট্রস স্টেশন এবং চেকপয়েন্ট চার্লি দিয়ে পূর্বাংশে যাতায়াত করতে পারতো। প্রাচীর নির্মাণের ফলে বার্লিনের পরিবহন ব্যবস্থা (এস-বান এবং ইউ-বান) দু'টি অংশে ভাগ হয়ে পড়ে। অনেকগুলো স্টেশন বন্ধ হয়ে যায়। পশ্চিমাংশের তিনটি রেলপথ পূর্বাংশের স্টেশনের মধ্য দিয়া না থেমে অতিক্রম করতো। এগুলোকে ভূতুড়ে স্টেশন(গেস্টারবানহোফ) বলা হতো।
পলায়ন প্রচেষ্টা
বার্লিন প্রাচীরের ২৮ বছর ইতিহাসে প্রাচীর অতিক্রম করে পশ্চিম বার্লিনে যাবার প্রায় ৫০০০টি ঘটনা ঘটে। প্রাচীর অতিক্রমের ঘটনায় ঠিক কতজন মৃত্যুবরণ করেছিল তা নিয়ে বিতর্ক আছে। চেকপয়েন্ট চার্লি মিউজিয়ামের ডিরেক্টর আলেকজান্ড্রা হিলডেব্রান্ডের মতে মৃতের সংখ্যা ২০০টি। তবে গবেষণা প্রতিষ্ঠান সেন্টার ফর কনটেম্পরারি হিস্টরিকাল রিসার্চ (জেটজেটএফ) এর মতে মৃতের সংখ্যা ১৩৩টি। পূর্ব জার্মান কর্তৃপক্ষ প্রাচীর অতিক্রমের চেষ্টাকারী যে কাউকে দেখামাত্র গুলি করার জন্য সীমান্ত প্রহরীদের নির্দেশ প্রদান করে। নারী ও শিশুদের ক্ষেত্রেও এ আদেশ পালনে কোন ধরনের শৈথিল্যের বিরুদ্ধে কর্তৃপক্ষ হুশিয়ার করে দেয়।
প্রথম দিকে কাটাতারের বেড়ার উপর দিয়ে লাফিয়ে পড়ে বা দেয়ালের পাশের কোন অ্যাপার্টমেন্ট থেকে লাফিয়ে পড়ে সীমান্ত পাড়ি দেবার ঘটনা ঘটে। তবে সময়ের সাথে সাথে উন্নততর প্রাচীর নির্মিত হলে এভাবে পক্ষত্যাগ করা সম্ভবপর হয়নি।
১৫ই আগস্ট, ১৯৬১ কোনার্ড শুম্যান নামে এক পূর্ব জার্মান সীমান্ত প্রহরী সর্বপ্রথম কাঁটাতারের বেড়ার উপর দিয়ে লাফিয়ে পশ্চিমাংশে চলে আসেন। পরবর্তীতে মাটির নিচে টানেল খুঁড়ে, ঝোড়ো বাতাসের সাহায্য নিয়ে লাফিয়ে পড়ে, তার বেয়ে, বেলুনে চেপে, স্পোর্টসকার চালিয়ে চেকপোস্টের দরজা ভেঙ্গে প্রাচীর অতিক্রমের ঘটনা ঘটে। এসব ঘটনা এড়াতে চেকপোস্ট ধাতব বার স্থাপন করা হয়, যাতে মোটরগাড়ি এতে বাধাপ্রাপ্ত হয়। এরপরও চেষ্টা থেমে থাকেনি। ৪ জন আরোহী বিশেষভাবে তৈরি স্পোর্টকার চালিয়ে বারের নিচ দিয়ে প্রাচীরের দ্বার ভেঙ্গে পশ্চিম পাশে যাবার ঘটনা ঘটে। এটি প্রতিরোধের জন্য পরবর্তীকালে সীমান্তচৌকিগুলোর কাছাকাছি রাস্তা আঁকাবাকা করে দেয়া হয়।
অন্য এক ঘটনায় থমাস ক্রুগার নামে একজন পক্ষত্যাগকারী হালকা প্রশিক্ষণ বিমান চালিয়ে পশ্চিম পাশে অবতরণ করেন। খালি বিমানটির গায়ে নানা বিদ্রুপাত্মক কথা লিখে, সড়কপথে পূর্বাংশে ফেরত পাঠানো হয়।
পতন, ১৯৮৯
thumb|250px|প্রাচীরের পূর্বাংশের দেয়ালচিত্রে লেখা একটি জনপ্রিয় স্লোগান নয় কোন প্রাচীর, আর নয় যুদ্ধ, একতাবদ্ধ পৃথিবী( No more wars. No more walls. A united world]) ২৩শে আগস্ট, ১৯৮৯ হাঙ্গেরি সরকার অস্ট্রিয়ার সাথে সীমান্তে কড়াকড়ি প্রত্যাহার করে। সেপ্টেম্বর মাসে প্রায় ১৩০০০ জন পূর্ব জার্মান পর্যটক পশ্চিম জার্মানি যাবার জন্য হাঙ্গেরি হয়ে অস্ট্রিয়ায় প্রবেশ করে। অক্টোবর মাসে পূর্ব জার্মানিতে বিক্ষোভ শুরু হয়। ১৮ই অক্টোবর দীর্ঘদিন পূর্ব জার্মানি শাসনকারী এরিক হোনেকার পদত্যাগ করেন। তার স্থলাভিষিক্ত হন এগোন ক্রেনজ। এর আগে ১৯৮৯ সালের জানুয়ারি মাসে হোনেকার আরও এক শতাব্দী প্রাচীর টিকে থাকার ব্যাপারে আশাবাদ ব্যক্ত করেছিলেন।
ক্রেনজ সরকারের সহনশীল নীতি এবং কমিউনিস্ট চেকোস্লাভ সরকারের সাথে চুক্তি অনুযায়ী পূর্ব জার্মান শরনার্থীরা চেকোস্লাভাকিয়া হয়ে পশ্চিম জার্মানি যাওয়ার সুযোগ পায়। ক্রমবর্ধমান শরনার্থীর চাপ থেকাতে ৯ই নভেম্বর, ১৯৮৯ ক্রেনজের নেতৃত্বে পার্টি পলিটব্যুরো সিদ্ধান্ত নেয় পূর্ব এবং পশ্চিম জার্মানীর মধ্যে সীমান্ত চৌকি দিয়ে সরাসরি শরনার্থীদের যাবার অনুমতি প্রদান করা হবে। পূর্ব জার্মান সীমান্ত রক্ষীদেরকে সিদ্ধান্তটি জানানোর জন্য এক দিন সময় নিয়ে ১০ই নভেম্বর থেকে এটি কার্যকর করার সিদ্ধান্ত নেয়া হয়। পূর্ব জার্মান প্রচারমন্ত্রী গুন্টার সাবোয়স্কিকে আনুষ্ঠানিক ঘোষণাটি দেয়ার দায়িত্ব দেয়া হয়। ৯ই নভেম্বরের পূর্বে সাবোয়স্কি ছুটিতে থাকায়, এ সিদ্ধান্ত সম্পর্কে তিনি অবগত ছিলেন না। একই দিনে একটি সংবাদ সম্মেলনের পূর্বে তাকে ঘোষণাপত্রটি ধরিয়ে দেয়া হয়, কিন্তু কবে থেকে এটি কার্যকর করা হবে, সে বিষয়ে কোন দিকনির্দেশনা ছিল না। সাংবাদিক সম্মেলনে ঘোষণাটি দেয়ার পর এটি কবে কার্যকর হবে এ বিষয়ে তাকে জিজ্ঞেস করলে তিনি জানান যতদূর জানি, এই মুহূর্ত থেকেই কার্যকর হবে।
পূর্ব জার্মান সরকার ঘোষণা করে প্রাচীরে আরও নতুন দশটি চলাচলের পথ খুলে দেয়া হবে। ১৯৯০ সালের গ্রীষ্ম পর্যন্ত পুরনো বার্লিনের এসব পথ খুলে দেয়া হতে থাকে। বুলডোজার দিয়ে দেয়াল ধ্বংস করে নতুন প্রবেশদ্বার তৈরির এসব ভিডিও চিত্রকে অনেক দেশের মিডিয়ায় এখনও "প্রাচীর ধ্বংস" করা হিসেবে ভুলভাবে অভিহিত করা হয়। ১৯৮৯ সালের ২২শে ডিসেম্বর খুলে দেয়া হয় বিখ্যাত "ব্রান্ডেনবুর্গ গেইট"।
সে বছর ২৩শে ডিসেম্বর থেকে শুরু হয় দুই বার্লিনের মধ্যে ভিসামুক্ত চলাচল। ৯ই নভেম্বরের পর পূর্ব জার্মান কর্তৃপক্ষ দেয়ালের ক্ষতিগ্রস্ত অংশ মেরামতের উদ্যোগ নেয়। কিন্তু স্যুভেনির সংগ্রাহকদের উপর্যুপরি ক্ষতিসাধনে শেষ পর্যন্ত কর্তৃপক্ষ হাত গুটিয়ে নেয়। ১৩ই জুন, ১৯৯০ থেকে পূর্ব জার্মান সামরিক ইউনিটগুলো আনুষ্ঠানিকভাবে দেয়াল ভেঙ্গে ফেলতে শুরু করে এবং ১৯৯১ সালের নভেম্বর মাস পর্যন্ত এটা চলতে থাকে। ১লা জুলাই, ১৯৯০ পূর্ব জার্মানিতে পশ্চিম জার্মানির মুদ্রা চালু হয়।
বর্তমানে কয়েকটি জায়গায় প্রাচীরটির কিছু অংশটি স্মারক হিসেবে সংরক্ষিত আছে। বার্লিন প্রাচীরের পতন ৩রা নভেম্বর, ১৯৯০ এ জার্মান পুনঃএকত্রীকরণে মুখ্য ভূমিকা পালন করে।
উৎসব
right|thumb|200px|"Irgendwann fällt jede Mauer" - "কালের আবর্তে সব প্রাচীরেরই পতন হয়" ২৫শে ডিসেম্বর, ১৯৮৯ লিওনিদ বার্নেস্টাইন বার্লিন দেয়ালের কাছে প্রাচীরের পতন উপলক্ষে কনসার্ট আয়োজন করেন। বেটোফেনের ৯ম সিম্ফনির (ওড টু জয়) কথায় পরিবর্তন এনে "জয়" (Freude) শব্দটির বদলে "স্বাধীনতা" (Freiheit) শব্দটি ব্যবহার করে গাওয়া হয়।
পরবর্তী প্রভাব
প্রাচীরটির সামান্য অংশই বর্তমানে অবশিষ্ট আছে। এর মধ্যে উল্লেখযোগ্য তিনটির প্রথমটি "পোটসডামা প্লাটসের" কাছে। এটির দৈর্ঘ্য ৮০ মিটার। ওবাবামব্রুকার নিকট স্প্রি নদীর তীরবর্তী অংশটি ইস্ট সাইড গ্যালারি নামে ডাকা হয়। তৃতীয় অংশটি আছে উত্তর দিকে বেনায়ার স্ত্রাসের কাছে। ১৯৯৯ সালে এটিকে বার্লিন প্রাচীরের স্মারক হিসেবে সংরক্ষণ করার সিদ্ধান্ত নেয়া হয়। এদের মধ্যে কোনটিই মূল বার্লিন প্রাচীরের অবিকৃত অংশ নয়। স্যুভেনির সংগ্রাহকরা প্রত্যেকটি অংশে ব্যাপক ক্ষতি সাধন করেছে। দেয়ালের পূর্বাংশে বর্তমানে দেয়াল চিত্র আঁকা আছে। প্রাচীরের পতনের পূর্বে কেবল পশ্চিমাংশে দেয়ালচিত্র ছিল পূর্ব জার্মান প্রহরীদের প্রহরায় থাকা পূর্বাংশ কোন দেয়ালচিত্র ছিল না।
জাদুঘর
প্রাচীর পতনের ১৫ বছর পর চেকপয়েন্ট চার্লির কাছে একটি বেসরকারী উদ্যোগে স্মৃতিসৌধ গড়ে তোলা হয়। প্রাচীর অতিক্রম করতে গিয়ে মৃতদের স্মরণে ১০০০ এর বেশি ক্রুশ এবং দেয়ালের অংশবিশেষ দিয়ে গড়া অপর একটি স্মৃতিসৌধ স্থাপন করা হয় ২০০৪ সালের অক্টোবর মাসে। ২০০৫ সালের জুলাই মাসে এটি বন্ধ করে দেয়া হয়।
সাংস্কৃতিক বিভেদ
প্রাচীর পতনের পর দেড়যুগ পেরিয়ে গেলেও বার্লিনের দু'অংশের লোকজনের মনস্তাত্ত্বিক পার্থক্য এখনও ধরা পড়ে। জার্মান ভাষায় একে যথাক্রমে "Ossis" এবং "Wessis" শব্দ দিয়ে প্রকাশ করা হয়। আরও বলা হয়ে থাকে, মানসিক প্রাচীর এখনও রয়েগেছে "Mauer im Kopf" ("মাথার মধ্যে প্রাচীর")। ২০০৪ সালের সেপ্টম্বর মাসে এক জরিপে দেখা যায় শতকরা ২৫ ভাগ পশ্চিম বার্লিনবাসী এবং ১২ ভাগ পূর্ব জার্মানবাসী প্রাচীরের অস্তিত্ব কামনা করেন। এ সংখ্যাটি সত্যি আশঙ্কাজনক।
তথ্যসূত্র
টিকা
গ্রন্থতালিকা
আরো পড়ুন
পরিবেশের কোলাহল
পরিবেশের কোলাহল হলো শব্দ দূষণের সমষ্টি যা বাইরে ঘটে থাকে। বিভিন্ন উপায়ে যেমন - পরিবহন, শিল্প এবং বিনোদনমূলক ক্রিয়াকলাপের কারণে এই শব্দের উৎপত্তি হতে পারে।
কোলাহল হলো অনাকাঙ্ক্ষিত শব্দ যা বিরক্তির উদ্রেক করে এবং শোনার সময় তা অসংহত ও উচ্চ মনে হয়। এই প্রসঙ্গে, মানুষের, প্রাণী বা পরিবেশের ক্রিয়াকলাপের সমস্ত ক্ষেত্রে পরিবেশের কোলাহল সাধারণত কোনও না কোনও আকারে উপস্থিত থাকে। পরিবেশের কোলাহলের সংস্পর্শের ফলে মানুষের উপর অনুভূতিগত, শারীরিক অথবা মানসিক প্রভাব পরতে পারে। অল্প মাত্রার শব্দ ক্ষতিকারক নয়। তবে অতিমাত্রায় কোলাহলের (যেমন শব্দদূষণ) ফলে বিরূপ প্রভাব হতে পারে: বিরক্তি, ঘুমের ব্যাঘাত, উদ্বেগ, শ্রবণশক্তির ক্ষতি এবং পীড়নজনিত সংবহন তন্ত্রের স্বাস্থ্য সমস্যা।
পরিবেশের কোলাহল বিশ্বজুড়ে অনেক সরকার এবং প্রতিষ্ঠান দ্বারা অধ্যয়ন করা হয়, নিয়ন্ত্রিত হয় এবং তদারকি করা হয়।
পরিবেশের কোলাহলের নির্গমন
বিভিন্ন উত্‍স এবং প্রক্রিয়ার মাধ্যমে শিল্প ও বিনোদনমূলক কোলাহল উত্‍পন্ন হতে পারে। শিল্পের কোলাহল উৎপাদিত হতে পারে শিল্প কল-কারখানা দ্বারা, (অর্থাৎ, পণ্য তৈরি বা সন্নিবেশন), বিদ্যুৎ উৎপাদন (জলবিদ্যুৎ বা বায়ুকল), নির্মাণ কার্যক্রম, বা কৃষি ও মাংস প্রক্রিয়াজাতকরণ কারখানা। বিনোদনমূলক কোলাহলের উত্‍স হিসেবে সংগীত উৎসব, শুটিং রেঞ্জ, ক্রীড়া উৎসব, মোটর রেসিং, কাঠের কাজ, পাব, রাস্তায় মানুষের ক্রিয়াকলাপ ইত্যাদি অন্তর্ভুক্ত করা যেতে পারে।
পরিবেশের কোলাহল এবং স্বাস্থ্য প্রভাব
কোলাহল এবং জীবনের মান পারস্পরিক সম্পর্কযুক্ত। পরিবেশগত কোলাহল বৃদ্ধিতে, বিশেষত যারা রেলপথ এবং বিমানবন্দরের কাছে বসবাস করে তাদের জন্য সমস্যা তৈরি করে। উচ্চ কোলাহলের অঞ্চলে যারা থাকেন তাদের পর্যাপ্ত ও মানসম্মত ঘুমের ব্যাঘাত ঘটে থাকে।
উচ্চমাত্রার পরিবেশগত কোলাহল হৃদরোগের কারণ হতে পারে। কোলাহল রক্তচাপ বাড়িয়ে তুলতে পারে, হৃদ কম্পন পরিবর্তন করতে পারে এবং স্ট্রেস হরমোনগুলি তৈরি করতে পারে। বিরূপ স্বাস্থ্য পরিবর্তন ধারাবাহিক হলে তা উচ্চ রক্তচাপ, আর্টেরিয়োস্ক্লেরোসিস এবং আরও মারাত্মক সমস্যা যেমন স্ট্রোক বা মায়োকার্ডিয়াল ইনফার্কশনের ঝুঁকির কারণ হতে পারে।
স্বাস্থ্যের আরেকটি বিষয়, পরিবেশের কোলাহলে আক্রান্ত হয়ে ঘুম কমে যেয়ে অনিদ্রা হতে পারে। আমাদের দেহ সঠিকভাবে কাজ করার জন্য ঘুমের প্রয়োজন এবং চারপাশে অতিরিক্ত পরিবেশের কোলাহলের কারনে কিছু মানুষের ঘুমের ব্যঘাত ঘটতে পারে। অনেকের কাছে, এমনকি চারিপার্শ্বিক শব্দও তাদের ঘুমের অবস্থাকে প্রভাবিত করতে পারে যা তাদের জীবন মানের এবং দৃষ্টিভঙ্গিকে প্রভাবিত করতে পারে।
ফ্রান্স
ফ্রান্সে রিপোর্টে ২৪ মেট্রোপলিটন অঞ্চল রয়েছে। এর মধ্যে ৯.৬ মিলিয়ন বাসিন্দা এবং ২৭২ বর্গকিলোমিটার এলাকা নিয়ে প্যারিস সবচেয়ে বড় অঞ্চল।
তেরেসিতা মানালোতো-ম্যাগনায়ে
তেরেসিতা মানালোতো-ম্যাগনায়ে হলেন একজন ফিলিপিনো ছোটগল্প লেখক। তার ছোটগল্পগুলি ফিলিপাইনের প্রাচীনতম ম্যাগাজিন লিওয়েওয়ে ম্যাগাজিনে ছাপা হয়েছে।
ইয়ারা গাম্বিরাসিও হত্যাকাণ্ড
হত্যা এবং কেস ডেভেলপমেণ্ট
২৬ নভেম্বর ২০১০ সন্ধ্যা ৬:৪৪ মিনিটে ইয়ারা গাম্বিরাসিও ব্রেম্বাটে দি সোপ্রা, ইতালি ক্রীড়া কেন্দ্র থেকে একা চলে যান, কিন্তু ৭০০ মিটার দূরে তার বাড়িতে পৌঁছাননি। তার পরিবার শীঘ্রই কারাবিনিয়েরি কে ফোন করে, কিন্তু শত শত স্বেচ্ছাসেবককে নিয়ে অনুসন্ধান করা সত্ত্বেও, ব্রেম্বাটে দি সোপ্রা থেকে ১০ কিলোমিটার দূরে চিগনোলো ডি'ইসোলায় ২৬ ফেব্রুয়ারি ২০১১ পর্যন্ত তার লাশ পাওয়া যায়নি। দেহে একাধিক উপরিভাগের কাটা দেখা গেছে, সম্ভবত একটি নখ বা ছুরির মতো একটি সূক্ষ্ম বস্তু এবং মাথায় একটি বড় ক্ষত দ্বারা তৈরি। আগস্ট ২০১১ সালে একটি চূড়ান্ত ময়না তদন্তের প্রতিবেদন এখনও প্রকাশ করা হয়নি এবং এমনকি মৃত্যুর সঠিক কারণও জানা যায়নি, তবে তদন্ত থেকে ফাঁস হওয়া বিবরণ থেকে জানা যায় যে মাথায় আঘাতের সংমিশ্রণের কারণে মৃত্যু হয়েছে (যেমন শক্ত পৃষ্ঠে পড়ে যাওয়া বা পাথর দিয়ে আঘাত করা), কমপক্ষে ছয়টি কাটা ক্ষত (মারাত্মক কিছু নয়) এবং হিমশীতল। মনে হয়নি যে গাম্বিরাসিওকে ধর্ষণ করা হয়েছিল। ইয়ারার অন্ত্যেষ্টিক্রিয়া ২৮ মে ২০১১ তারিখে অনুষ্ঠিত হয় এবং বার্গামো ফ্রান্সেসকো বেশির বিশপ এর সভাপতিত্ব করেন। প্রথম সন্দেহভাজন ছিলেন মরোক্কোর এক যুবক, যাকে তার করা একটি মন্তব্যের পরে গ্রেপ্তার করা হয়েছিল ভুল অনুবাদ করা হয়েছিল কিন্তু তারপরে দ্রুত নির্দোষ ঘোষণা করা হয়েছিল। ভুক্তভোগীর প্যাণ্ট এবং লেগিংস থেকে জেনেটিক উপাদানের একটি চিহ্ন নেওয়ার পরে, ফরেনসিক বিজ্ঞানীরা প্রায় ২২,০০০ ডিএনএ প্রোফাইল বিশ্লেষণ এবং তুলনা করেন ২০১৪ সালের ১৬ জুন এই এলাকায় বসবাসকারী এবং কর্মরত একজন ইতালীয় ইটভাটার সদস্য মাসিমো জুসেপে বোসেত্তিকে গ্রেপ্তার করা হয় এবং তাকে হত্যাকারী বলে অভিযুক্ত করা হয়, প্রধানত তার ডিএনএ ম্যাচিং "ইগনোটো ১" এর কারণে। যদিও "ইগনোটো ১" এর মৃত পিতা, জুসেপে গুয়েরিনোনি, যিনি ১৯ সালে মারা গিয়েছিলেন, তুলনামূলকভাবে দ্রুত শনাক্ত করা হয়েছিল, প্রকৃত সন্দেহভাজনের সন্ধান অনেক দীর্ঘ এবং জটিল ছিল কারণ তিনি গুয়েরিনোর অবৈধ পুত্র ছিলেন - এমন একটি পরিস্থিতি যা দৃশ্যত অন্য কারও কাছে আগে পুরোপুরি অজানা ছিল; সন্দেহভাজন কেবল তার মায়ের ডিএনএ পরীক্ষার পরে তদন্তের লক্ষ্য হয়ে ওঠে এবং পরীক্ষায় দেখা যায় যে সন্দেহভাজন তার ছেলেদের মধ্যে একজন। যেহেতু তদন্তকারীরা সন্দেহভাজনকে মুখোমুখি হওয়ার আগে বেশ কয়েক মাস পর্যবেক্ষণ করতে চেয়েছিলেন, তাই "ইগনোটো ১" এর সাথে মাসিমো জুসেপে বোসেত্তির ডিএনএ ম্যাচটি একটি আপাতদৃষ্টিতে রুটিন ব্রেথালাইজার পরীক্ষার সময় নিশ্চিত করা হয়েছিল, যা বিশেষভাবে বসতেত্তির ডিএনএ পাওয়ার উদ্দেশ্যে করা হয়েছিল।
বোসেত্তি গ্রেপ্তারের সময় থেকেই তার নির্দোষতা ঘোষণা করেছিলেন (উল্লেখ করেছিলেন যে তিনি এপিট্যাক্সিতে ভুগছিলেন এবং কেউ তার কাজের সরঞ্জামগুলি চুরি করেছে, যার মধ্যে একটি ছুরি, একটি আউল এবং একটি ট্রওয়েল, সম্ভবত এই কারণে রক্তমাখা, এবং ডিএনএ প্রমাণটি বানোয়াট ছিল, হয় আবহাওয়ার অতিরিক্ত সংস্পর্শে আসার কারণে বা মানুষের গর্ভপাতের কারণে), কিন্তু পুলিশ বজায় রেখেছিল যে নমুনাটি "দুর্দান্ত মানের" ছিল এবং তার যাবজ্জীবন কারাদণ্ডের অভিযোগ থাকা সত্ত্বেও বোসেত্তিকে দর কষাকষি বা স্বীকারোক্তির কোনও সুযোগ থেকে বঞ্চিত করা হয়েছিল। তার স্ত্রী তার অ্যালিবি নিশ্চিত করেছেন। কিন্তু কিছু ফোন রেকর্ডিংয়ের উপর ভিত্তি করে তাকে বিশ্বাস করা হয়নি।
ডাবলিন মসজিদ
ডাবলিন মসজিদ আয়ারল্যান্ডের ডাবলিন শহরে অবস্থিত একটি মসজিদ। এটি ডাবলিনের দক্ষিণ সার্কুলার সড়কের পাশে অবস্থিত। এটিই হল আয়ারল্যান্ড ইসলামী ফাউন্ডেশনের সদর দফতর।
মসজিদের আগে এখানে একটি গির্জা ছিল। ১৩শ শতাব্দীর ইংরেজ গির্জার শৈলীতে ১৮৬০-এর দশকে ডোনোর প্রেসবিটারীয় গির্জাটি নির্মিত হয়। ১৯৮৩ সালে দক্ষিণ সার্কুলার সড়কের এই ভবনটি আয়ারল্যান্ড ইসলামী ফাউন্ডেশন কিনে নেয় ও মসজিদে রূপান্তরিত করে।
খলিফা বন্দর
খলিফা বন্দর (আরবি: ميناء خليفة) হচ্ছে আবুধাবি বন্দরের ফ্ল্যাগশিপ, সবচেয়ে বড় জাহাজগুলোকে স্থান করে দিতে গভীর জলের বন্দর নির্মাণ করা হয়েছিল। এটি আবু ধাবির একটি রাষ্ট্রীয় প্রবেশদ্বার এবং আমিরাতের সব কন্টেইনার জাহাজ পরিচালনা করে। ২০১২ সালের ডিসেম্বরে জায়েদ বন্দর থেকে কন্টেইনার জাহাজ স্থানান্তর করা হয়েছিল।
চালু
আবুধাবীর জায়েদ বন্দর থেকে কনটেইনার অপারেশন স্থানান্তরের তিন মাস পর আবুধাবি বন্দরের খলিফা বন্দরটিকে ১২ ডিসেম্বর ২০১২ সালে সংযুক্ত আরব আমিরাতের রাষ্ট্রপতি খলিফা বিন জায়েদ আল নাহিয়ান আনুষ্ঠানিকভাবে উদ্বোধন করেন।
অবস্থান
এই বন্দর দ্বীপটি, এই অঞ্চলের একমাত্র আধা-স্বয়ংক্রিয় কন্টেইনার টার্মিনালকে অন্তর্ভুক্ত করেছে, যা ২.৭ বর্গ কিমি (১.০৫ বর্গ মাইল) এবং ৫ কিলোমিটারের (৩.১২ মাইল) মতো দূরে সাগরে অবস্থিত। এটি উত্তর ও দক্ষিণ উপকূলে একটি বাঁধ-দেয়া রাস্তা এবং একটি ১ কিমি দীর্ঘ সড়ক এবং ব্রিজের সাথে সংযুক্ত।
সেবা
বন্দরটির সফটওয়্যার এবং ওয়্যারলেস প্রযুক্তি বন্দরটিতে কন্টেইনারের সার্বিক স্থানান্তর খবর প্রদান করে। দ্রুতগতির সড়কের মাধ্যমে বন্দরটির আবু ধাবি এবং বাইরের সাথে সংযোগ রয়েছে। ২০১৩ সালে একটি রেল সংযোগের পরিকল্পনা করা হয়েছে। ২৯ অক্টোবর ২০১৪ সালে আবু ধাবি টার্মিনাল ২ কোটি কন্টেইনার খলিফা বন্দরকে হস্তান্তর উদ্‌যাপন করে।
২৪ ফেব্রুয়ারি ২০১৩ সালে আবুধাবি বন্দরের চেয়ারম্যান সুলতান আহমেদ আল জাবের ঘোষণা করেন যে এএফসি চ্যাম্পিয়ন্স লীগ ২০১৩-তে খলিফা বন্দর ফুটবল দল আল আইন এফসির অফিসিয়াল শার্ট স্পনসর হবে।
ঝুমুরা
ঝুমুরা ২০১৫ সালের বাংলা চলচ্চিত্র এবং  পরিচালনায় পরিচালক অনিন্দ্য চ্যাটার্জী এবং প্রযোজনা করে  আল্টিমেক্স প্রোডাকশনস প্রাইভেট লিমিটেড। এই ছবিটি একটি গীতশিল্পী গায়িকা যা ঝুমুর (একটি লোককুল শিল্প), বাংলার অভিনেতা, জীবন ও ভালবাসার চারপাশে ঘুরছে।এই চলচ্চিত্রটিতে সমদর্শী দত্ত, সোহিনী সরকার, সাবিত্রী চট্টোপাধ্যায়, পার্থসরতী চক্রবর্তী এবং অন্যান্যরা উপস্থিত রয়েছে।ছবিটি ২৪ এপ্রিল ২০১৫ তে মুক্তি পায়।
মারভিন সি. সালাজার
'''মারভিন সি. সালাজার''' (জন্ম ১৯৭৭) একজন ফিলিপিনো লেখক। ১৯৯৬ সালে, সালাজার সাহিত্যের জন্য ডন কার্লোস পালাঙ্কা মেমোরিয়াল অ্যাওয়ার্ডস, ফিলিপাইনের সবচেয়ে মর্যাদাপূর্ণ সাহিত্য পুরস্কারে ভূষিত হন। তিনি ফিলিপাইন বিশ্ববিদ্যালয় থেকে সৃজনশীল লেখায় স্নাতক ডিগ্রি অর্জন করেন।
রামচন্দ্রপুর ইউনিয়ন, গাইবান্ধা সদর
কলা
রামচন্দ্রপুর ইউনিয়ন বাংলাদেশের রংপুর বিভাগের গাইবান্ধা জেলার গাইবান্ধা সদর উপজেলার অন্তর্গত একটি ইউনিয়ন পরিষদ। এটি ৫৭.৫৭ কিমি২ (২২.২৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৬,১৪৫ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১৬টি।
রাতাবাড়ী বিধানসভা কেন্দ্র
রাতাবাড়ী বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি তফসিলি জাতি প্রার্থীদের জন্য সংরক্ষিত। এই বিধানসভা কেন্দ্রটি ১৯৬২ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (সাত বার)।
ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৭৩,৪৩৯ জন যার মধ্যে পুরুষ ভোটার ৮৯,৪৮৭ জন এবং নারী ভোটার ৮৩,৯৪৯ জন। এছাড়াও তিনজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। রাতাবাড়ী বিধানসভা কেন্দ্রে ২০২১ ভোটার লিঙ্গানুপাত ৯৩৮।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৪৮,২৬৯ জন যার মধ্যে পুরুষ ভোটার ৭৮,৭৯৮ জন এবং নারী ভোটার ৬৯,৪৭১ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৩৮,০২০ জন যার মধ্যে পুরুষ ভোটার ৭২,৪৪২ জন এবং নারী ভোটার ৬৫,৫৭৮ জন।
সোভিয়েত–আফগান যুদ্ধ
সোভিয়েত সৈন্যদের প্রবেশের আগে ১৯৭৮ সালে একটি অভ্যুত্থানের মাধ্যমে পিডিপিএ আফগানিস্তানের ক্ষমতা দখল করে এবং নূর মুহম্মদ তারাকী রাষ্ট্রপতি পদে আসীন হন। দলটি দেশজুড়ে প্রচলিত ইসলামী মূল্যবোধ ধ্বংস করে কার্ল মার্কস এর কমিউনিজম আগ্রাসনের সূচনা করে, যা ধর্মপ্রাণ গ্রাম্য জনসাধারণ এবং প্রতিষ্ঠিত ক্ষমতার কাঠামোর অধিকারীদের মধ্যে ব্যাপক অসন্তোষ এর জন্ম দেয়। আফগান সরকার কঠোরভাবে বিরোধিতা দমন করে, হাজার হাজার লোককে গ্রেপ্তার করে এবং প্রায় ২৭,০০০ রাজনৈতিক বন্দিকে মৃত্যুদণ্ড প্রদান করে। এর প্রতিক্রিয়ায় অনেকগুলো সরকারবিরোধী সশস্ত্র দল গঠিত হয় এবং ১৯৭৯ সালের এপ্রিলে আফগানিস্তানের বড় একটি অংশ জুড়ে বিদ্রোহ দেখা দেয়। তদুপরি, আফগান সরকার অন্তদ্বন্দ্বের কারণে অস্থিতিশীল ছিল এবং ১৯৭৯ সালের সেপ্টেম্বরে হাফিজুল্লাহ আমিনের সমর্থকেরা তারাকীকে ক্ষমতাচ্যুত করে আমিনকে রাষ্ট্রপতি পদে অধিষ্ঠিত করে। আফগান কমিউনিস্ট শাসকদের দ্বারা কমিউনিজম এর স্বার্থ পুরোপরিভাবে উদ্ধার না হওয়ায় এবং আফগানিস্তানে ব্যাপক বিদ্রোহের কারণে লিওনিদ ব্রেজনেভের নেতৃত্বে সোভিয়েত সরকার ১৯৭৯ সালের ২৪ ডিসেম্বর আফগানিস্তানে সোভিয়েত ৪০তম আর্মি মোতায়েন করে। এর মধ্য দিয়ে আফগানিস্তানে সোভিয়েত ইউনিয়নের প্রত্যক্ষ আগ্রাসনের সূচনা হয়। রাজধানী কাবুলে পৌঁছানোর পর সোভিয়েত সৈন্যরা একটি অভ্যুত্থানের নাটক করে রাষ্ট্রপতি আমিনকে হত্যা করে এবং একটি প্রতিদ্বন্দ্বী উপদলের সদস্য সোভিয়েতপন্থী বাবরাক কারমালকে ক্ষমতায় বসায়।
১৯৮০ সালের জানুয়ারিতে ৩৪টি মুসলিম রাষ্ট্রের পররাষ্ট্রমন্ত্রীগণ আফগানিস্তান থেকে "সোভিয়েত সৈন্যদের তাৎক্ষণিক, জরুরি এবং নি:শর্ত প্রত্যাহারের" দাবি জানিয়ে প্রস্তাব পেশ করে, অন্যদিকে জাতিসংঘের সাধারণ পরিষদে ১০৪–১৮ ভোটে আফগানিস্তানে সোভিয়েত হস্তক্ষেপের বিরুদ্ধে প্রতিবাদ প্রস্তাব গৃহীত হয়। আফগান বিদ্রোহীরা প্রতিবেশী পাকিস্তান ও চীনে সামরিক প্রশিক্ষণ লাভ করে এবং মার্কিন যুক্তরাষ্ট্র ও পারস্য উপসাগরীয় আরব রাজ্যগুলো থেকে বিপুল আর্থিক সহায়তা প্রাপ্ত হয়।
সোভিয়েত সৈন্যরা আফগানিস্তানের শহর ও যোগাযোগ কেন্দ্রগুলো দখল করে, অন্যদিকে মুজাহিদিনরা আফগানিস্তানের যে ৮০ শতাংশ ভূমি আফগান সরকার ও সোভিয়েত নিয়ন্ত্রণের বাইরে ছিল সেসব অংশে ছোট ছোট দলে ভাগ হয়ে গেরিলা যুদ্ধ আরম্ভ করে। সোভিয়েতরা আফগান বিদ্রোহী ও বেসামরিক জনগণকে কঠোরভাবে মোকাবেলা করার জন্য বিমানশক্তি ব্যবহার করে, মুজাহিদিনদের নিরাপদ আশ্রয় লাভের সুযোগ না দেয়ার উদ্দেশ্য গ্রামের পর গ্রাম মাটিতে মিশিয়ে দেয়, সেচ খালগুলো ধ্বংস করে এবং লক্ষ লক্ষ ভূমি মাইন ছড়িয়ে দেয়।
১৯৮০-এর দশকের মাঝামাঝি সময়ে আফগানিস্তানে সোভিয়েত সৈন্যসংখ্যা ১,০৮,০০০-এ বর্ধিত করা হয় এবং দেশব্যাপী সংঘর্ষ বৃদ্ধি পায়, কিন্তু এই যুদ্ধের ফলে সোভিয়েত ইউনিয়ন বিপুল সামরিক ও কূটনৈতিক ক্ষয়ক্ষতির সম্মুখীন হয়। ১৯৮৭ সালের মাঝামাঝিতে সংস্কারপন্থী নেতা মিখাইল গর্বাচেভের নেতৃত্বাধীন সোভিয়েত সরকার আফগানিস্তান থেকে সৈন্য প্রত্যাহারের ঘোষণা দেয়। ১৯৮৮ সালের ১৫ মে আফগানিস্তান থেকে চূড়ান্তভাবে সোভিয়েত সৈন্য প্রত্যাহার আরম্ভ হয় এবং ১৯৮৯ সালের ১৫ ফেব্রুয়ারি শেষ হয়। এই যুদ্ধের দীর্ঘ ব্যাপ্তির জন্য এটিকে কখনো কখনো পশ্চিমা গণমাধ্যমে সোভিয়েত ইউনিয়নের ভিয়েতনাম যুদ্ধ বা ভল্লুকের ফাঁদ হিসেবে অভিহিত করা হয়, এবং যুদ্ধটিকে সোভিয়েত ইউনিয়নের পতনের একটি অন্যতম কারণ হিসেবে বিবেচনা করা হয়।
পটভূমি
১৮৮৫ সালে রুশ সৈন্যরা অক্সাস নদীর দক্ষিণ তীরে পাঞ্জদেহ অঞ্চলে একটি বিরোধপূর্ণ মরূদ্যান আফগান সৈন্যদের কাছ থেকে দখল করে নেয়, এবং এই ঘটনাটি পাঞ্জদেহ ঘটনা নামে পরিচিতি লাভ করে। ১৮৮৫–১৮৮৭ সালের ইঙ্গ-রুশ যৌথ আফগান সীমান্ত কমিশন রাশিয়া ও আফগানিস্তানের মধ্যবর্তী সীমানা নির্দিষ্ট করে। সোভিয়েত আমলেও এ অঞ্চলে রুশ আগ্রহ বজায় থাকে, এবং ১৯৫৫ থেকে ১৯৭৮ সালের মধ্যে সোভিয়েত ইউনিয়ন আফগানিস্তানকে শত শত কোটি ডলার সমমূল্যের আর্থিক ও সামরিক সহায়তা প্রদান করে ।
১৯৭৮ সালের সাউর বিপ্লবের পর ১৯৭৮ সালের ২৭ এপ্রিল আফগানিস্তান গণতান্ত্রিক প্রজাতন্ত্র প্রতিষ্ঠা লাভ করে। নতুন সরকার দরিদ্র-অভিমুখী, কৃষক-অভিমুখী এবং সমাজতান্ত্রিক চেতনার অধিকারী ছিল। সোভিয়েত ইউনিয়নের সঙ্গে নতুন আফগান সরকারের ঘনিষ্ঠ সম্পর্ক ছিল। ১৯৭৮ সালের ৫ ডিসেম্বর সোভিয়েত ইউনিয়ন ও আফগানিস্তানের মধ্যে একটি মৈত্রীচুক্তি স্বাক্ষরিত হয় ।
১৯৭৯ সালের ফেব্রুয়ারিতে আফগানিস্তানে মার্কিন রাষ্ট্রদূত অ্যাডলফ ডাবসকে সেতামি মিল্লি জঙ্গিরা অপহরণ করে এবং পরবর্তীতে সোভিয়েত উপদেষ্টাদের সহযোগিতায় আফগান পুলিশ কর্তৃপক্ষ তাকে উদ্ধার করার চেষ্টা করলে গোলাগুলিতে তিনি নিহত হন। ডাবসের মৃত্যু মার্কিন–আফগান সম্পর্কের অবনতি ঘটায়।
আফগানিস্তানের ঘটনাবলি চলাকালে দক্ষিণ-পশ্চিম এশিয়ার রাজনৈতিক পরিস্থিতির ব্যাপক পরিবর্তন সাধিত হচ্ছিল। ১৯৭৯ সালের ফেব্রুয়ারিতে ইরানি বিপ্লবের ফলে মার্কিন-সমর্থিত ইরানের শাহ ক্ষমতাচ্যুত হন, যার ফলে মার্কিন যুক্তরাষ্ট্র একটি অন্যতম শক্তিশালী মিত্ররাষ্ট্রকে হারায়। এরপর মার্কিন যুক্তরাষ্ট্র পারস্য উপসাগর ও আরব সাগরে ২টি বিমানবাহী রণতরীসহ ২০টি যুদ্ধজাহাজ মোতায়েন করে, এবং মার্কিন যুক্তরাষ্ট্র ও ইরানের মধ্যে অবিরত হুমকি-ধামকি চলতে থাকে। ১৯৭৯ সালের মার্চে ইসরায়েল ও মিসরের মধ্যে মার্কিন মধ্যস্থতায় শান্তিচুক্তি স্বাক্ষরিত হয়। সোভিয়েত নেতৃবৃন্দ এই চুক্তিকে মার্কিন যুক্তরাষ্ট্রের জন্য একটি বড় সুবিধা বলে বিবেচনা করেন। তদুপরি, মার্কিন যুক্তরাষ্ট্র সৌদি আরবের কাছে ৫,০০০ এরও বেশিসংখ্যক ক্ষেপণাস্ত্র বিক্রি করে। এছাড়া ইরাকের সঙ্গে সোভিয়েত ইউনিয়নের আগেকার ঘনিষ্ঠ সম্পর্কেরও অবনতি ঘটতে থাকে। ১৯৭৮ সালের জুনে ইরাক পশ্চিমা বিশ্বের সঙ্গে বন্ধুত্বপূর্ণ সম্পর্ক গড়তে এবং ফরাসি ও ইতালীয় অস্ত্র ক্রয় করতে আরম্ভ করে, যদিও তখনও ইরাকের বেশিরভাগ অস্ত্রশস্ত্র সোভিয়েত ইউনিয়ন, ওয়ারশ চুক্তিভুক্ত দেশগুলো এবং চীন থেকেই আসত।